wickkiey/tamil-wikipedia-markdown huggingface dataset:
# இளஞ்சோடிகள்


**இளஞ்சோடிகள்** (Ilanjodigal) இயக்குநர் இராம நாராயணன் இயக்கிய தமிழ்த் திரைப்படம். இதில் கார்த்திக், ராதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தனர். மற்றும் இத்திரைப்படம் வெளியிடப்பட்ட நாள் 14-சனவரி-1982 ஆகும்.  

## வகை
காதல்படம்  

## நடிகர்கள்

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, புலமைப்பித்தன், மாரா, அருப்புக்கோட்டை தவசுமணி ஆகியோர் எழுதியிருந்தனர்.
# ஆனந்த ராகம்


**ஆனந்த ராகம்** (*Ananda Ragam*) 1982 ஆம் ஆண்டு வெளிவந்த இந்தியத் தமிழ்த் திரைப்படம் ஆகும். பரணி இத்திரைப்படத்தினை இயக்கினார். இதில் சிவகுமார், ராதா, கவுண்டமணி ஆகியோர் முக்கியக் கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14 சனவரி ஆண்டு 1982.  

'தாமரை செந்தூர்பாண்டி' எழுதிய 'அலைகள் ஓய்வதில்லை' என்ற நாவலை தழுவி இத்திரைப்படம் எடுக்கப்பட்டது.  

## நடிகர்கள்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.
# வாலிபமே வா வா



**வாலிபமே வா வா** இயக்குநர் பாரதிராஜா இயக்கிய தமிழ்த் திரைப்படம். இதில் கார்த்திக், இராதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14-நவம்பர்-1982.  

## வகை
காதல்படம்  

## நடிகர்கள்
- கார்த்திக்
- இராதா
- கவுண்டமணி
- ஏ. ஆர். சுப்பிரமணியம்
- லாலு அலெக்ஸ்
- மாஸ்டர் ஹாஜா ஷெரிப்
- ஜெயமாலினி
- இலாவண்யா
# இமைகள் (திரைப்படம்)


**இமைகள்** (*Imaigal*) என்பது இயக்குநர் ஆர். கிருஷ்ணமூர்த்தி இயக்கிய தமிழ்த் திரைப்படம். இதில் சிவாஜி கணேசன், சரிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கங்கை அமரன் மற்றும் இத்திரைப்படம் வெளியிடப்பட்ட நாள் 14-ஏப்ரல்-1983.  

## நடிகர்கள்
- சிவாஜி கணேசன்
- சரிதா
- சரத் பாபு
- சுதர்சன்
- ஒய். ஜி. மகேந்திரன்
- கவுண்டமணி
- மனோரமா
- வி.கோபாலகிருஷ்ணன்
- பீலி சிவம்
- ராஜ்யலட்சுமி
- ஜெயமாலினி
- சில்க் ஸ்மிதா
- ரஜினி
- சி.ஆர்.ராககுமார்
- சந்தா குமாரி
- ஐ.எஸ் ஆர்
- ஏ.எம்.நாராயணன்
- சந்திரன் பாபு
- சீதா ராமன்
- மொட்டை சுப்பையா
- எம்.எல்.ஏ தங்கராஜ்
- ரத்னகுமார்
- சிவராமன்
- ஒரு விரல் கிருஷ்ணா ராவ்
- இடிச்சபுலி செல்வராஜ்
# சமுத்திர விலாசம்

**சமுத்திர விலாசம்** என்னும் நூல் காளமேகப் புலவரால் 15ஆம் நூற்றாண்டில் இயற்றப்பட்ட நூல்களில் ஒன்று. இது ‘கடல் விலாசம்’ எனவும் வழங்கப்பட்டுவந்தது. இது இப்போது கிடைக்கவில்லை. பிற்காலத்தில் ‘சமுத்திர விலாசம்’ என்னும் பெயரில் வேறு சில நூல்கள் தோன்றியுள்ளன. இந்நூல் விலாச சிற்றிலக்கிய வகை நூலாகும்.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005.

## ஆதாரங்கள்
# ராகங்கள் மாறுவதில்லை



***ராகங்கள் மாறுவதில்லை*** (*Raagangal Maaruvathillai*) இயக்குநர் சிறுமுகை ரவி இயக்கிய தமிழ்த் திரைப்படம். இதில் பிரபு, அம்பிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 23-செப்டம்பர்-1983.  

## நடிகர்கள்
- பிரபு
- அம்பிகா

## பாடல்கள்
இத்திரைப்படத்திற்கு இளையராஜா இசையமைத்தார். "விழிகள் மீனோ" பாடல் கல்யாணி ராகத்தில் அமைக்கப்பட்டுள்ளது.  
**-

! எண்
! பாடல்
! பாடகர்(கள்)
! பாடலாசிரியர்
! நீளம்**

| 1 | வான் மீதிலே | எஸ். ஜானகி | கங்கை அமரன் | 04:45 |  |
| --- | --- | --- | --- | --- | --- |
| 2 | ஹே அலங்காரி | மலேசியா வாசுதேவன், எஸ். பி. சைலஜா | வைரமுத்து | 05:16 |  |
| 3 | நாளெல்லாம் நல்ல நாளு | எஸ். பி. பாலசுப்பிரமணியம், எஸ். பி. சைலஜா | அவினாசி மணி | 04:09 |  |
| 4 | என் காதல் தேவி நீ என்னில் பாதி | எஸ். பி. பாலசுப்பிரமணியம் | கங்கை அமரன் | 04:34 |  |
| 5 | விழிகள் மீனோ மொழிகள் | எஸ். பி. பாலசுப்பிரமணியம் | வைரமுத்து | 04:56 |  |
| 6 | தென்றலோ தீயோ | எஸ். பி. பாலசுப்பிரமணியம் | எம். ஜி. வல்லபன் | 04:41 | } |
# தம்பதிகள்


**தம்பதிகள்** (*Thampathigal*) இயக்குநர் முக்தா ஸ்ரீனிவாசன் இயக்கிய தமிழ்த் திரைப்படம். இதில் சிவகுமார், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் எம். எஸ். விஸ்வநாதன் மற்றும் இத்திரைப்படம் வெளியிடப்பட்ட நாள் 16-திசம்பர்-1983.  

## நடிகர்கள்
- சிவகுமார்
- பூர்ணிமா ஜெயராம்
- ஜெய்சங்கர்
- கவுண்டமணி
- வெண்ணிற ஆடை மூர்த்தி
- ராதாரவி
- வி. கோபாலகிருஷ்ணன்
- மனோரமா
- காந்திமதி
- சில்க் ஸ்மிதா
- லூசு மோகன்
- உசிலைமணி
- டைப்பிஸ்ட் கோபு

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார். இப்படத்தில் எஸ். ஜெயஸ்ரீ என்ற பின்னணிப் பாடகி அறிமுகமானார்.  
| 1 | "வாடா கண்ணா" | எஸ். பி. பாலசுப்பிரமணியம், எஸ். ஜெயஸ்ரீ | வாலி | 04:30 |
| --- | --- | --- | --- | --- |
| 2 | "நெஞ்சை கிளப்பி" | எஸ். ஜெயஸ்ரீ | 04:23 |  |
| 3 | "ஒருவன் ஒருத்தி" | எஸ். பி. பாலசுப்பிரமணியம், எஸ். ஜெயஸ்ரீ | 04:27 |  |
| 4 | "மணி ஆச்சு" | எஸ். ஜெயஸ்ரீ | 04:34 | } |
# நெஞ்சமெல்லாம் நீயே



**நெஞ்சமெல்லாம் நீயே** இயக்குநர் கே.ரங்கராஜ் இயக்கிய தமிழ்த் திரைப்படம். இதில் மோகன், இராதா, பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர்கள் சங்கர் கணேஷ். இத்திரைப்படம் 1983 ஏப்ரல் 29 அன்று வெளியிடப்பட்டது.  

## நடிகர்கள்

## பாடல்கள்
சங்கர் கணேஷ் இத்திரைப்படத்திற்கு இசையமைத்தனர்.. ரங்கராஜ் இளையராஜா இசையமைப்பாளராக இருந்தால் நன்றாக இருக்கும் என்று கருதினார். ஆனால் நிதிக் கட்டுப்பாடுகள் காரணமாக அவரை ஒப்பந்தம் செய்வதிலிருந்து விலகினார்.
# சர்வ ஞானோத்தரம்

சர்வ ஞானோத்திரம் என்பது ஒரு சைவசித்தாந்த நூல். 14ஆம் நூற்றாண்டில் எழுதப்பட்டது. காலோத்தர ஆசிரியர் கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.  

வடமொழியில் உள்ள உபாகம உப ஆகமம் சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார்.  

வடமொழி சர்வ ஞானோத்தரம் 7 பிரகரணங்களையும் 240 சுலோகங்களையும் கொண்டது. தமிழில் மொழிபெயர்க்கப்பட்ட சர்வ ஞானோத்திரம் 9 பிரகரணங்களையும், 91 விருத்தங்களையும் கொண்டது.  

நூலில் வடசொல் பயில்வு மிகுதி.  
## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு
# உயிருள்ளவரை உஷா


**உயிருள்ளவரை உஷா** (*Uyirullavarai Usha*) இயக்குநர் டி. ராஜேந்தர் இயக்கிய தமிழ்த் திரைப்படம். இதில் டி. ராஜேந்தர், நளினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் டி. ராஜேந்தர். இத்திரைப்படம் 1983 மார்ச்சு 4 அன்று வெளியிடப்பட்டது.  

## வகை
காதல்படம்  

## பாடல்கள்
இத்திரைப்படத்திற்கு டி. ராஜேந்தர் பாடல்களை எழுதி இசையமைத்திருந்தார்.  
| "அடி என்னடி" | மலேசியா வாசுதேவன் | 04:35 |
| --- | --- | --- |
| "உன்னத்தானே" | கல்யாணம், எஸ். ஜானகி | 05:56 |
| "மோகம் வந்து" | எஸ். பி. பாலசுப்பிரமணியம், எஸ். ஜானகி | 04:43 |
| "இந்திரலோகத்து சுந்தரி இராத்திரி" | எஸ். பி. பாலசுப்பிரமணியம், பி. எஸ். சசிரேகா | 04:43 |
| "கட் அடிப்போம்" | எஸ். பி. பாலசுப்பிரமணியம் | 04:22 |
| "வைகைக்கரை காற்றே நில்லு" | கே. ஜே. யேசுதாஸ் | 04:44 |
| "இதயமதை கோவில் என்றேன்" | டி. எம். சௌந்தரராஜன் | 04:10 |
# அன்பின் முகவரி



**அன்பின் முகவரி** இயக்குநர் மணிவண்ணன் இயக்கிய தமிழ்த் திரைப்படம். இதில் மோகன், சசிகலா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 17 மே, 1985.  

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை புலமைப்பித்தன், முத்துலிங்கம், வைரமுத்து, கங்கை அமரன், திருப்பத்தூரான் ஆகியோர் எழுதியிருந்தனர்.
# கன்னிராசி (1985 திரைப்படம்)



**கன்னிராசி** இயக்குநர் பாண்டியராஜன் இயக்கிய தமிழ்த் திரைப்படம். இதில் பிரபு, ரேவதி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 15-பிப்ரவரி-1985.  

## நடிகர்கள்

## பாடல்கள்
இத்திரைப்படத்திற்கு இளையராஜா இசையமைத்திருந்தார். "சுகராகமே" என்ற பாடல் கருநாடக மணிரங்கு இராகத்தில் அமைந்தது.  

| "ஆள அசத்தும்" | எஸ். பி. பாலசுப்பிரமணியம், வாணி ஜெயராம் | வாலி | 4:37 |  |
| --- | --- | --- | --- | --- |
| "சோறுனா சட்டி" | இளையராஜா, டி. கே. எஸ். கலைவாணன், கிருஷ்ணசந்தர், தீபன் சக்ரவர்த்தி | வைரமுத்து | 4:22 |  |
| "சுகராகமே" | மலேசியா வாசுதேவன், வாணி ஜெயராம் | குருவிக்கரம்பை சண்முகம் | 4:51 |  |
| "காதலிலே தோல்வி" | மலேசியா வாசுதேவன், கங்கை அமரன் | கங்கை அமரன் | 4:15 | } |
# வெள்ளை மனசு



**வெள்ளை மனசு** (*Vellai Manasu*) என்பது சித்ராலயா கோபு இயக்கிய தமிழ்த் திரைப்படம். இதில் ஒய். ஜி. மகேந்திரன், ரம்யா கிருஷ்ணன் ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் ரம்யா கிருஷ்ணன் நாயகியாக அறிமுகமானார். இத்திரைப்படத்திற்கு சங்கர் கணேஷ் இசையமைத்தனர். இத்திரைப்படம் 1985  
மார்ச்சு 15 அன்று வெளியிடப்பட்டது.  

## கதைச்சுருக்கம்
புதியதாக திருமணமான ஓர் இளைஞன் இல்லற வாழ்க்கையின் அனுபவத்தை எதிர்நோக்கி கனவுடன் காத்திருக்கிறார். ஆனால் அவரது மனைவியோ அது பற்றி உணர்வேதும் தெரியாமல் இருப்பதை நகைச்சுவையாக விளக்கியுள்ளது இந்தப் படம்.  

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை வாலியும், மு. மேத்தாவும் எழுதியிருந்தனர்.
# கரையை தொடாத அலைகள்


**கரையைத் தொடாத அலைகள்** இயக்குநர் பி. மாதவன் இயக்கிய தமிழ்த் திரைப்படம். இதில் அருண், இளவரசி ஆகியோர் முக்கிய கதாபாத்திரங்களில் நடித்திருந்தனர். சந்திரபோஸ் இசையமைத்த இத்திரைப்படம் 1985ஆம் ஆண்டு வெளியானது.  

## வகை
காதல்படம்  

## கதை

நேரம் தவறுவதாலும், பேச வேண்டிய நேரத்தில் பேசாமல் இருப்பது எத்தகைய விளைவுகளைக் கொண்டு வரும் என்பதைக் காட்டும் கதை. கிராமத்தில் இருந்து நகரத்திற்கு வரும் கதாநாயகன் , எதிலும் நேரம் கடைபிடிப்பதில்லை. இதனால் பெற வேண்டிய வேலையை இழக்கிறான். சொல்ல வேண்டிய நேரத்தில் சொல்லாததால் காதலியையும் இழக்கிறான். இறுதியில் தன்னைக் காதலிக்கும் ஒரு பெண்ணை மணமுடிக்க எண்ணுகிறான். அவன் எண்ணம் நிறைவேறியதா என்று செல்லும் கதையின் முடிவு .
# மீண்டும் பராசக்தி



**மீண்டும் பராசக்தி** இயக்குநர் ஏ. ஜகந்நாதன் இயக்கிய தமிழ்த் திரைப்படம். இதில் சிவகுமார், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 23-மார்ச்-1985.  

## நடிகர்கள்
- சிவகுமார்
- நளினி
- ஜெய்சங்கர்
- கவுண்டமணி
- செந்தாமரை
- மனோரமா
# காலோத்தர ஆசிரியர்

**காலோத்தர ஆசிரியர்** கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.  

வடமொழியில் உள்ள உபாகம சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார். இந்த நூல்கள் இரண்டும் சிவாக்கிர யோகிகள் பரம்பரையாகிய சூரியனார் கோயில் ஆதீனத்தின் பிரமாண நூல்கள்.  
## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு
# அன்னை பூமி


**அன்னை பூமி** இயக்குநர் ஆர். தியாகராஜன் இயக்கிய தமிழ்த் திரைப்படம். இதில் விஜயகாந்த், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட வருடம் 1985.  

## நடிகர்கள்
- ராஜாவாக விஜயகாந்த்
- ராதா ரவி சோமு போன்ற
- நளினியாக நளினி
- கவுண்டமணி Ragappa போன்ற
- பிரபாகர் பொது பிரபாகர் போன்ற
- விஜயகுமாராக ஸ்ரீகாந்த்
- தியாகு ஷங்கர் போன்ற
- குழந்தை சோனியா
## உற்பத்தி
தேவர் பிலிம்ஸுடன் 3D படம் தயாரிக்க விரும்பினேன் ரஜினிகாந்த் போன்ற அன்னை பூமி . ரஜினி அதை ஆபத்தில் வைக்க விரும்பவில்லை, விஜயகாந்தை பரிந்துரைத்தார். ஒரு தவறான புரிதல் காரணமாக, ரஜினி மற்றும் தேவர் பிலிம்ஸ் பிரிந்தன.  

## பாடல்கள்
மிகவும் வெற்றிகரமான ஒலிப்பதிவு மேஸ்ட்ரோ இளையராஜா இசையமைத்து, எஸ்.பி.பாலசுப்பிரமணியம் , மலேசியா வாசுதேவன் மற்றும் எஸ்.ஜானகி ஆகியோரால் பாடப்பட்டது.  

| 1 | "ஓ ஜுலி ஜுலி ஜாலி" | எஸ். ஜானகி, டாக்டர். குரூப் சிங், குழுவினர் | வாலி |
| --- | --- | --- | --- |
| 2 | "புத்தகத்தை" | மலேசியா வாசுதேவன், எஸ். ஜானகி |  |
| 3 | "ராத்திரி ராத்திரி" | எஸ். பி. பாலசுப்பிரமணியம், எஸ். ஜானகி |  |
# பிசுமனின் சீராக்கப்பட்ட தலைமுறையிடை இடையூறு அளவீடு

**பிசுமனின் சீராக்கப்பட்ட தலைமுறையிடை இடையூறு அளவீடு** (*Fishman's Graded Intergenerational Disruption Scale*, Fishman's GIDS) என்பது ஒரு மொழியின் அழிவுநிலையை அல்லது நலத்தை மதிப்பீடு செய்ய உதவும் ஒரு மதிப்பீட்டுச் சட்டகம் ஆகும். இது மொழிப் புத்துயிர்ப்புக் கோட்பாட்டில் ஒரு முக்கிய இடத்தைப் பெறுகிறது. இந்த அளவீட்டை மொழியியலாளர் யோசுவா பிஷ்மன் என்பவர் 1991 ஆண்டில் முன்வைத்தார். இதனை அடிப்படையாகக் கொண்டு யுனெசுக்கோ 6 நிலை மொழி அழிவுநிலை அளவீடு ஒன்றையும் வெளியிட்டுள்ளது.  

## பிசுமனின் எட்டுநிலை அளவீடு
- நிலை 1: கல்வியில், வேலைத்தளத்தில், பெரும் ஊடகங்களில், தேசிய அரசுகளில் மொழி பயன்படுத்தப்படுகிறது.
- நிலை 2: உள்ளூர் மற்றும் மாநில அரசுகளிலும் பெரும் ஊடகங்களிலும் மொழி பயன்படுத்தப்படுகிறது.
- நிலை 3: உள்ளூர் மற்றும் மாநில அளவில் உள்ளூர்காரர்களாலும், வெளியூர்காரர்களாலும் மொழி பயன்படுத்தப்படுகிறது.
- நிலை 4: மொழியறிவு கல்வி ஊடாக பரிமாறப்படுகிறது.
- நிலை 5: மொழி பேச்சளவில் எல்லாத் தலைமுறையினராலும், எழுத்துமுறையில் திறனாக குமுக அளவிலும் பயன்படுத்தப்படுகிறது.
- நிலை 6: மொழி பேச்சுமொழியாக எல்லாத் தலைமுறையினராலும் பயன்படுத்தப்படுகிறது, குழந்தைகளால் முதல் மொழியாகக் கற்கப்படுகிறது.
- நிலை 7: குழந்தை பெற்கும் தலைமுறை மூத்தோர்களோடு மொழியைப் பயன்படுத்தும் ஆற்றல் கொண்டவர்கள், ஆனால் குழந்தைகளுக்கு மொழியறிவு பகிரப்படவில்லை.
- நிலை 8: பெற்றோரின் பெற்றோர் தலைமுறையினர் மட்டுமே மொழியைப் பேசக்கூடியவர்கள்.
# நானே ராஜா நானே மந்திரி



**நானே ராஜா நானே மந்திரி** இயக்குநர் பாலு ஆனந்த் இயக்கிய தமிழ்த் திரைப்படம். இதில் விஜயகாந்த், ராதிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட வருடம் 1985.  

## வகை
காதல்படம்  

## கதை

ஒரு பெண் ஒரு படிப்பறிவில்லாத ஜமீன்தாரிடம் கிராமத்திற்கு வேலைக்கு வருகிறாள். அந்த பெண் ஜமீன்தாரின் அப்பாவித்தனத்தால் கவரப்பட்டு அவரின் மீது காதல் வயப்படுகிறார். ஆனால் ஜமீன்தாருக்கு அவரது மாமா மகள் மேல் காதல். மாமா மகள், அவள் அவரை வெறுப்பது போல் நடித்து குறும்பு செய்கிறாள். அது தெரியாத ஜமீன்தார் கோபத்தில் என்ன செய்கிறார், அவர் செய்ததன் விளைவு என்ன என்று செல்லும் கதை.
# ராஜாத்தி ரோஜாக்கிளி



**ராஜாத்தி ரோஜாக்கிளி**, இயக்குநர் எஸ்.தேவராஜன் இயக்கிய தமிழ்த் திரைப்படம். இதில் ராஜேஷ், சுலோக்ஷனா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சந்திரபோஸ் மற்றும் இத்திரைப்படம் வெளியிடப்பட்ட நாள் 12-சனவரி-1985.  

## வகை
பேய்ப்படம்  

## கதை

வில்லன் சொத்துக்களுக்காக அவருடைய சொந்த மாமாவையே கொல்கிறார். அவரது மாமாவின் மகன் வில்லன் செய்த கொடுமைக்கு எதிராகப் போராடுகிறார். ஆனால் வில்லன் அவரையும் கொலை செய்து யாருக்கும் தெரியாமல் அவரை அடக்கம் செய்து விடுகிறான். அவருடைய ஆவி பழிவாங்க வருகிறது. ஆவியால் வில்லனைப் பழிவாங்க முடிந்ததா என்று செல்லும் கதை.
# இது எங்கள் ராஜ்யம்


**இது எங்கள் ராஜ்யம்** இயக்குநர் எம். எஸ். மது இயக்கிய தமிழ்த் திரைப்படம். இதில் ராஜேஷ், ஜீவிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சந்திரபோஸ் மற்றும் இத்திரைப்படம் வெளியிடப்பட்ட நாள் 11-ஏப்ரல்-1985.  

## வகை
காதல்படம்  

## பாடல்கள்
இத்திரைப்படத்திற்கு சந்திரபோஸ் இசையமைத்தார்  
பாடல் வரிகளை புலமைப்பித்தன், முத்துலிங்கம் ஆகியோர் இயற்றினர்.
# சிவப்பு நிலா



**சிவப்பு நிலா** இயக்குநர் இராம நாராயணன் இயக்கிய தமிழ்த் திரைப்படம். இதில் ஜெய்சங்கர், சுஜாதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் சங்கர் கணேஷ். இத்திரைப்படம் 1985 சனவரி 12 அன்று வெளியிடப்பட்டது.  

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, பூங்குயிலன் ஆகியோர் எழுதியிருந்தனர்.
# ராஜா யுவராஜா



**ராஜா யுவராஜா** இயக்குநர் சோமசுந்தரம் இயக்கிய தமிழ்த் திரைப்படம். இதில் தியாகராஜன், தீபா ஆகியோர் முக்கியக் கதாபாத்திரங்களில் நடித்திருந்தனர். திலீப், கவுண்டமணி, லூசு மோகன், செந்தாமரை, செந்தில், ஊர்வசி, பண்டரிபாய் ஆகியோரும் நடித்திருந்தனர். இத்திரைப்படம் 1985 பெப்ரவரி 15 அன்று வெளியிடப்பட்டது.  

## பாடல்கள்
இத்திரைப்படத்திற்கு பென் சுரேந்தர் இசையமைத்திருந்தார். பாடல் வரிகளை வாலி, முத்துலிங்கம், பொன்னருவி, ஆர். ஈ. சந்திரசேகர் ஆகியோர் எழுதியிருந்தனர்.
# அன்னை என் தெய்வம்


**அன்னை என் தெய்வம்** (*Annai En Deivam*) இயக்குநர் ஆர். கிருஷ்ணமூர்த்தி இயக்கிய தமிழ்த் திரைப்படம் ஆகும். இதில் விஜயகாந்த், கே. ஆர். விஜயா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 27-செப்டம்பர்-1986.
# ஆயிரம் கண்ணுடையாள்



**ஆயிரம் கண்ணுடையாள்** (*Aayiram Kannudayaal*) இயக்குநர் கே.ஷங்கர் இயக்கிய தமிழ்த் திரைப்படம். இதில் பத்மினி, எம். என். நம்பியார் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு சங்கர் கணேசு இசையமைத்தனர். திரைப்படம் 1986 ஆம் ஆண்டு நவம்பர் மாதம் 21 ஆம் நாள் வெளியிடப்பட்டது.  

## நடிகர், நடிகையர்

- பத்மினி
- ஜீவிதா
- கோடி சூர்ய பிரபா
- சாலினி
- ராஜீவ்
- மா. நா. நம்பியார்
- வி. கே. ராமசாமி
- செந்தில்
- லூசு மோகன்
- ஹெரன் இராமசாமி
- மனோரமா
- காந்திமதி
- என்னத்த கண்ணையா
- எல். ஐ. சி. நரசிம்மன்
- சங்கர் கணேஷ் - சிறப்புத் தோற்றம்
# பிரெஞ்சு மொழி உரிமை ஆவணம்

**பிரெஞ்சு மொழி உரிமை ஆவணம்** (ஆங்கிலம்: The Charter of the French Language, பிரெஞ்சு: La charte de la langue française) என்பது கனடாவின், கியூபெக் மாகாணத்தின் பயன்பாட்டு மொழி தொடர்பான ஒரு முக்கிய சட்ட வெளிப்பாடு ஆகும். கியூபெக் மாகாணத்தில் பெரும்பான்மையிரால் பேசப்படும் பிரெஞ்சு மொழியின், மொழியினரின் உரிமைகளை இது உறுதி செய்கிறது. கியூபெக் மாகாணத்தின் மொழிக் கொள்கையின் முதன்மைப் பகுதி இதுவாகும்.  

இச் சட்டம் பிரெஞ்சு மொழியை வேலையில், கல்வியில் வணிகத்தில், தொடர்பாடலில், அரசில் அன்றாடம் பயன்படுத்தப்படும் மொழியாக ஆக்குவதை நோக்கக் கொண்டது. குறிப்பாக வணிகத்தில், பெயர்ப் பலகையில் இருந்து கணினி மென்பொருள் வரை பிரெஞ்சு மொழிப் பயன்பாட்டை இது கட்டாயப்படுத்துகிறது. கல்வி பிரெஞ்சு மொழி ஊடாகவே வழங்கப்பட வேண்டும் என்பதையும் இச் சட்டம் கட்டாயப்படுத்துகிறது. கனடாவின் பெரும்பான்மை மொழியான ஆங்கிலத்தின் ஆதிக்கத்தில் இருந்து மீள்வதற்கான இத்தகைய கடுமையான சட்டங்கள் கொண்டுவரப்பட்டன.
# கிழக்கு எருசலேம்

பாறைக் குவிமாடம்]]  

**கிழக்கு எருசலேம்** (*East Jerusalem*) என்று குறிப்பிடப்படுவது 1948 அரபு-இசுரேல் போரின் பின் யோர்தானினால் இணைத்துக்கொள்ளப்பட்ட மற்றும் ஆறு நாட் போரின் பின்னர் இசுரேலினால் கைப்பற்றப்பட்டு அதனுடன் இணைத்துக் கொள்ளப்பட்ட எருசலேம் பகுதியைக் குறிப்பதாகும். இது எருசலேமில் பழைய நகர் மற்றும் சில யூத, கிறிஸ்தவ, இசுலாம் சமயங்களின் புனித இடங்களான பாறைக் குவிமாடம், மேற்குச் சுவர், அல் அக்சா பள்ளிவாசல், திருக்கல்லறைத் தேவாலயம் ஆகியவற்றை உள்ளடக்கியது.  

## சொற்பிறப்பியல்
அரேபியர்கள் பெரும்பாலும் இப்பகுதிக்கு அரபு எருசலேம் என்ற சொல்லை அதிகாரப்பூர்வ ஆங்கில மொழி ஆவணங்களில் பயன்படுத்துகின்றனர். இஸ்ரேலியர்கள் இப்பகுதியை கிழக்கு எருசலேம் என்று அழைக்கிறார்கள். ஏனெனில் அதன் புவியியல் இருப்பிடம் எருசலேமின் கிழக்காக விரிவடைந்தது காணப்படுகிறது.
# பத்துப்பாட்டு (ஆங்கில மொழிபெயர்ப்பு, 1946)

**பத்துப்பாட்டு - ஆங்கில மொழிபெயர்ப்பு** (*Pattupattu; ten Tamil idylls*) என்பது பேராசிரியர் ஜே. வி. செல்லையாவினால் ஆங்கிலத்தில் செய்யுள் வடிவில் எழுதப்பட்ட மொழிபெயர்ப்பு நூலாகும். சங்கத் தமிழ் இலக்கியமான பத்துப்பாட்டின் இந்த ஆங்கில மொழிபெயர்ப்பு இலங்கையில் 1946-ஆம் ஆண்டில் வெளியிடப்பட்டது.  

பேராசிரியர் செல்லையா வட்டுக்கோட்டை யாழ்ப்பாணக் கல்லூரியின் அதிபராகப் பணியாற்றியவர். யாழ்ப்பாண இளைஞர் காங்கிரசின் முதலாவது தலைவராகவும் இருந்து சேவையாற்றியவர். அவருடைய இந்த ஆங்கில மொழி பெயர்ப்புக்குப் பேராசிரியர் சுவாமி விபுலானந்தர் முன்னுரை எழுதியுள்ளார்.  

இந்த ஆங்கில மொழிபெயர்ப்பு நூலை தமிழகத்தின் அண்ணாமலைப் பல்கலைக்கழக வெளியீடாக வெளியிட எடுக்கப்பட்ட முயற்சி அன்று தோல்வியடைந்தது. அண்ணாமலைப் பல்கலைக்கழகம் சாராதோரின் நூல்களை வெளியிடப் பல்கலைக்கழகம் நிதியை ஒதுக்கமுடியாது எனக் கூறிவிட்டனர். கரந்தைத் தமிழ்ச் சங்கம் இதனை அச்சிட முன்வந்திருந்தபோதும், பிற நாட்டவர்களுக்குத் தமிழகத்தில் நூல் அச்சிடக் கடுதாசிகள் கொடுக்கப்பட முடியாது எனத் தமிழக அரசு கூறிவிட்டது.  

## அமைப்பு
பத்துப்பாட்டு மூலமும் உரையும் முதன்முதலாக 1889-ஆம் ஆண்டில் உ. வே. சாமிநாதையரால் அச்சு வடிவில் வெளியிடப்பட்டது. அதன் பின்னர், அது பல தடவைகள் மறு பதிப்புகள் செய்யப்பட்டுள்ளது. சாமிநாத ஐயரது வெளியீட்டில் பத்துப்பாட்டின் இலக்கியங்களினது ஒழுங்கு அமைப்பானது  
- திருமுருகாற்றுப்படை,
- பொருநராற்றுப்படை,
- சிறுபாணாற்றுப்படை,
- பெரும்பாணாற்றுப்படை,
- முல்லைப்பாட்டு,.
- மதுரைக்காஞ்சி,
- நெடுநல்வாடை,
- குறிஞ்சிப்பாட்டு,
- பட்டினப்பாலை,
- மலைபடுகடாம்
என்றவாறு அமைந்திருக்கும் வேளையில், செல்லையாவினது ஆங்கில மொழிபெயர்ப்பில் இலக்கியங்களின் ஒழுங்கானது.  
- பட்டினப்பாலை,
- பொருநராற்றுப்படை,
- முல்லைப்பாட்டு,
- பெரும்பாணாற்றுப்படை,
- சிறுபாணாற்றுப்படை,
- நெடுநல்வாடை,
- குறிஞ்சிப்பாட்டு,
- மதுரைக்காஞ்சி,
- மலைபடுகடாம்,
- திருமுருகாற்றுப்படை
என்ற ஒழுங்கில் தரப்பட்டுள்ளது.  

நூலின் ஆரம்பத்தில் "General Introduction" என்பதன்கீழ் பல்வேறு விடயங்கள் பற்றிக் கூறப்பட்டுள்ளது. ஒவ்வொரு இலக்கியத்தினது ஆரம்பத்திலும் இதைப்போலவே, "Introduction" என்பதன்கீழ் அந்த இலக்கியம் தொடர்பான பல்வேறு விடயங்கள் கூறப்பட்டுள்ளன. முடிவுகளில் குறிப்புகளும் தரப்பட்டுள்ளன.
# லிங்கன் (2012 திரைப்படம்)


| distributor = டச்ஸ்டோன் பிக்சர்ஸ்  
<small>(டொமஸ்டிக்)</small>  
20ஆம் நூற்றாண்டு பாக்ஸ்  
<small>(பன்னாட்டளவில்)</small>  
| released =  
| runtime = 150 நிமிடங்கள்  
| country = ஐக்கிய அமெரிக்கா  
| language = ஆங்கிலம்  
| budget = $50-65 மில்லியன்  
| gross = $107,898,000  
## மூல நூலும் திரைப்படத்தின் கருவும்
டோரிஸ் கேர்ண்ஸ் குட்வின் என்பவர் ஆபிரகாம் லிங்கனின் வரலாறாக எழுதிய *Team of Rivals: The Political Genius of Abraham Lincoln* என்னும் நூலின் ஒரு பகுதியை அடிப்படையாகக் கொண்டு "லிங்கன்" திரைப்படம் அமைக்கப்பட்டுள்ளது.  

ஆபிரகாம் லிங்கனின் வாழ்க்கையின் இறுதி நான்கு மாதங்களில் நடந்த வரலாற்றுச் சிறப்பான நிகழ்வுகள் இந்த திரைப்படத்தில் விவரிக்கப்படுகின்றன. குறிப்பாக 1865 சனவரி மாதம் ஐக்கிய அமெரிக்க நாடுகளின் பாராளுமன்றத்தின் கீழவையில், அமெரிக்காவில் நிலவிய அடிமைத்தன முறையை ஒழிக்க சட்டம் இயற்றுவதற்காக லிங்கன் மேற்கொண்ட முயற்சிகள் இந்த வரலாற்றுத் திரைப்படத்தில் உயிரோட்டமாக சித்தரிக்கப்படுகின்றன.  

## படப்பிடிப்பு
படப்பிடிப்பு 2011, அக்டோபர் 17ஆம் நாள் தொடங்கியது. திசம்பர் 19, 2011இல் முடிந்தது. படம் தேர்ந்தெடுக்கப்பட்ட சில நகரங்களில் 2012, நவம்பர் 9ஆம் நாள் வெளியானது. பரவலாக ஐக்கிய அமெரிக்காவில், நவம்பர் 16இல் வெளியானது. 2012, சனவரி 25ஆம் நாள் ஐக்கிய இராச்சியத்திலும் உலகின் பிற இடங்களிலும் வெளியிடுவதாகத் திட்டம்  

*லிங்கன்* திரைப்படம் பரவலாகப் பாராட்டப்பட்டுள்ளது. குறிப்பாக, ஆபிரகாம் லிங்கனாக நடிக்கும் டேனியல் டே-லூயிஸ் மிகச் சிறப்பாக நடித்துள்ளதாகப் புகழ் பெற்றுள்ளார். மிகச்சிறந்த நடிகர் அக்காதெமி விருதினை அவர் பெறுவார் என்று பலர் எதிர்பார்க்கின்றனர்.
# அணுக் கடிகாரம்



நுண்ணலை, ஒளி, மற்றும் புற ஊதாக் கதிர்களின் நிறமாலையில் ஏற்படும் மின்னணு மாற்றத்தை காலங்காட்டும் காரணியாகப் பயன்படுத்தும் கடிகாரமே **அணுக் கடிகாரம்** எனப்படும். இதுவரை கண்டுபிடிக்கப்பட்டுள்ள மிகத்துல்லியமான கால அளவீட்டு சாதன வகையே இதுவாகும். இக்கடிகாரமானது இலத்திரன்களையும் (எதிர்மின்னி) மின்காந்த அலைகளையும் மையக் காரணிகளாகக் கொண்டு நேரத்தை அளவிடுகின்றது.  

## வரலாறு
அணுவில் பரிமாற்றம் மூலம் நேரத்தை அளக்கும் கருத்தை 1873 இல் முதலில் கூறியவர் ஜேம்ஸ் கிளர்க் மேக்ஸ்வெல் ஆவார். 1879 இல் கெல்வின் ஓர் கருத்தை கூறினார். அணுக்கடிகாரத்தின் செயல்முறை வடிவத்தை 1930 இல் உருவாக்கியவர் இசிடோர் ரபி ஆவார்.
# வன்னி (மரம்)



*Mimosa cineraria* <small>L.</small>  

*Prosopis spicigera* <small>L.</small>  

*Prosopis spicata* Burm. **சும்ரி** என்று குஜராத்தியிலும் அழைக்கப்படுகிறது.  

இது இந்தியாவின் இராச்சசுத்தான் மாநிலத்தின் மாநில மரமும், பாக்கித்தானின் சிந்து மாகாணத்தின் மாகாண மரமும் ஆகும். இதன் 400 ஆண்டுகளுக்கும் மேல் பழைமையானவை என நன்கறியப்பட்ட மிகப் பெரும் மரங்கள் பஹ்ரைன் நாட்டின் பாலைவனங்களில், நீர் அரிதாகக் கிடைத்த நிலையிலுங்கூட ஓங்கி வளர்ந்திருக்கின்றன.  

வன்னி மரம் பல்வேறு சிறப்புகளை உடைய மரம்.சோழ மன்னர்களின் குல மரம் என்னும் சிறப்பு உடையது என்பதனை தஞ்சை பெரிய கோயில், கங்கை கொண்ட சோழபுரம் கோயில் தல விருட்சமாக மூலம் அறியலாம்.
# முதலுறு வேக ஈனுலை


**முதலுறு வேக ஈனுலை ** (*Prototype Fast Breeder Reactor*, **PFBR**) இந்தியாவில் சென்னையிலிருந்து 60 கி.மீ. தொலைவில் உள்ள கல்பாக்கத்தில் கட்டமைக்கப்படும் 500மெகாவாட் திறன் கொண்ட வேக ஈனுலை அணுமின் நிலையமாகும். இதன் வடிவமைப்பிற்கு இந்திரா காந்தி அணு ஆராய்ச்சி மையம் (IGCAR) பொறுப்பேற்றுள்ளது. இது 2013ஆம் ஆண்டில் பயன்பாட்டிற்கு வரும் என எதிர்பார்க்கப்படுகிறது. 3500 கோடி (35 பில்லியன்) ரூபாய்களாக மதிப்பிடப்பட்ட மொத்த செலவீனம் தற்போது 5,677 கோடியாக (56 பில்லியன்) மதிப்பிடப்பட்டுள்ளது.  
இந்த வகை அணு உலைகளில் *தோரியம் எரிபொருட் சுழற்சி* பயன்படுத்தப்படுவதால் இந்தியா இந்த ஈனுலையில் மிகுந்த ஆர்வம் காட்டி வருகிறது; உலகில் உள்ள உறுதிப்பட்ட தோரியம் இருப்புகளில் இரண்டாமிடத்தை இந்தியா வகிக்கிறது. இருப்பினும் கல்பாக்கத்தில் உள்ள முதலுறு வேக ஈனுலை தோரியம் அல்லாது யுரேனியம்-238ஐப் பயன்படுத்துகிறது. நீர்ம நிலையில் உள்ள சோடியத்தை குளிர்வியாகப் பயன்படுத்துகிறது.  

இந்த அணு உலையின் வடிவமைப்பு 1980களில் துவங்கியது.
# ஆசுத்திரியத் தமிழர்

**ஆசுத்திரியத் தமிழர்** (*Tamil Austrian*) என்போர் ஆசுதிரிய நாட்டில் குடியுரிமை பெற்று வசிக்கும் தமிழர்களாவர். இலங்கையில் நடந்த இன வன்முறைகளைத் தொடர்ந்து உலகின் பல்வேறு நாடுகளுக்கும் இலங்கைத் தமிழர் புலம்பெயர்ந்து புகலிடம் பெற்று வாழ்வது போன்றே, குறிப்பிட்ட எண்ணிக்கையான தமிழர் இந்நாட்டிற்கும் புலம்பெயர்ந்து வாழ்ந்து வருகின்றனர்.  

## செயற்பாடுகள்
இலங்கையில் இருந்து புலம்பெயர்ந்து வாழும் தமிழர்களான இவர்கள் பல்வேறு அமைப்புகளையும் நிறுவி பல்வேறு நிகழ்வுகளையும் செய்து வருகின்றனர்.தமிழ் மொழி சார்ந்த செயல்பாடுகளிலும் இவர்களது பங்களிப்புகள் காணக்கிடைக்கின்றன.  

## சான்றாதாரங்கள்
# நிழல் தேடும் நெஞ்சங்கள்


**நிழல் தேடும் நெஞ்சங்கள்** (*Nizhal Thedum Nenjangal*) 1982 இல் இயக்குநர் பி. எஸ். நிவாஸ் இயக்கத்தில் வெளிவந்த இந்தியத் தமிழ்த் திரைப்படம் ஆகும்.  
இதில் ராஜீவ், வடிவுக்கரசி ஆகியோர் முக்கியக் கதாபாத்திரங்களில் நடித்தனர். இத்திரைப்படம் 1982 நவம்பர் 14 அன்று வெளியிடப்பட்டது.  

## நடிகர்கள்
- ராஜீவ்
- வடிவுக்கரசி
- கவுண்டமணி

## தயாரிப்பு
நிழல் தேடும் நெஞ்சங்கள் பி. எஸ். நிவாஸ் இயக்கிய மூன்றாவது திரைப்படமாகும். பானு சந்தரின் குரலுக்கு ஆர். பார்த்திபன் பின்னணி கொடுத்திருந்தார்.  

## பாடல்கள்
இப்படத்திற்கு இளையராஜா இசையமைத்திருந்தார்.  

| 1 | "இது கனவுகள்" | தீபன் சக்ரவர்த்தி, எஸ். ஜானகி | வைரமுத்து |
| --- | --- | --- | --- |
| 2 | "இவ மச்சமுள்ள" | மலேசியா வாசுதேவன் |  |
| 3 | "மங்கல வானம்" | மலேசியா வாசுதேவன், சசிரேகா |  |
| 4 | "பூக்கள் சிந்துங்கள்" | எஸ். பி. பாலசுப்பிரமணியம், எஸ். ஜானகி |  |
| 5 | "தென்றல் தேரேறும்" | உமா ரமணன் | காளிமுத்து |

## வெளியீடும் வரவேற்பும்
நிழல் தேடும் நெஞ்சங்கள் 1982 நவம்பர் 14 அன்று வெளியிடப்பட்டது. நிவாசின் இயக்கத் திறனை விட ஒளிப்பதிவு சிறந்தது என்று *கல்கியின்* திரைஞானி கூறினார்.
# இரோசி யமாசிடா



**இரோசி யமாசிடா** (*Prof. Hiroshi Yamashita*) என்பவர் யப்பான் நாட்டைச் சேர்ந்த ஒரு தமிழ்ப் பேராசிரியர் ஆவார். இவர் தமிழ் மொழியை சரளமாக பேசக்கூடியவரும் ஆவார். இந்திய மொழிகள் பற்றிய ஆய்வினைச் செய்ய இந்தியா சென்று அங்கே சமசுகிருதம் கற்ற இவர், திராவிட மொழிகள் பற்றி ஆய்வினைச் செய்யும் பொழுது, தமிழ் மொழியின் தொன்மையறிந்து, அதன்மேல் பற்றுக்கொண்டு தமிழ் மொழியை சிறப்பாகக் கற்றவராவர். அத்துடன் தமிழ் மொழியின் ஒலிப்புகளுக்கும் யப்பானிய மொழி ஒலிப்புக்களுக்கும் இடையிலான வேறுபாடுகளையும் ஆய்வு செய்தவராவர்.  

## தமிழ்ப் பணிகள்
தமிழ் மொழி தொடர்பான பல்வேறு பணிகளையும் செய்து வரும் இவர், உலகின் பல நாடுகளுக்கு பயணித்து தமிழ் மொழி சார்ந்த நிகழ்வுகளில் கலந்துக்கொண்டு சிறப்புரையாற்றியும் வருகிறார். அத்துடன் தமிழில் நூல்களை எழுதியும், தமிழ் நாவல்களை யப்பானிய மொழிக்கு மொழிமாற்றம் செய்தும் வருகிறார். அவற்றில் சில தமிழ் நாவல்கள் யப்பானிய மொழியில் வானொலி நாடகங்களாக இடம்பெற்றுள்ளதான தகவல்களும் அறியக்கிடைக்கின்றன.
# அலெக்சாந்தர் துபியான்ஸ்கி



**அலெக்சாந்தர் துபியான்சுகி** (*Alexander Dubyanskiy*) என்பவர் உருசிய நாட்டைச் சேர்ந்த ஒரு தமிழறிஞர் ஆவார். பல்கலைக்கழகப் பேராசிரியர், மொழியியலாளர் மற்றும் எழுத்தாளர் என பன்முகங்களுடன் அறியப்படுகிறார். 1941 ஆம் ஆண்டு ஏப்ரல் மாதம் 27 ஆம் தேதியன்று இவர் பிறந்தார். அலெக்சாண்டர் மிகைலொவிச் துபியான்சுகி என்ற பெயராலும் அறியப்படுகிறார்.  
இவரது வாழ்நாளில், குறிப்பாக சோவியத் ஒன்றியத்தின் வீழ்ச்சிக்குப் பிறகு, உருசியாவில் தமிழ் மொழி புலமையின் மறுமலர்ச்சிக்கு ஆற்றிய மதிப்புமிக்க பங்களிப்புகளுக்காக இவர் அங்கீகாரம் பெற்று அங்கீகரிக்கப்பட்டார். தமிழ் மொழி மீது மிகுந்த பற்றுக்கொண்ட இவர், தமிழ் மொழியை சரளமாக பேசவும் கூடியவராகவும் திகழ்ந்தார்.  

## வாழ்க்கைக் குறிப்பு
அலெக்சாந்தர் துபியான்சு 1941 ஆம் ஆண்டு மாசுகோவில் பிறந்து சோவியத் இராணுவத்தில் பணியாற்றினார். பின்னர் இவர் மாசுகோ மாநில பல்கலைக்கழகத்தின் ஓரியண்டல் மொழிகள் நிறுவனத்தில் தமிழில் நிபுணத்துவம் பெற்றார். பட்டப்படிப்பை முடித்த பிறகு, துபியான்சுகி அந்த நிறுவனத்தில் முதுகலை மாணவராக இருந்தார். 1973 ஆம் ஆண்டில் விரிவுரையாளராக ஆனார். பின்னர் மூத்த விரிவுரையாளராகவும் பின்னர் இணைப் பேராசிரியராகவும் முன்னேறினார். இவரது முனைவர் பட்ட ஆய்வறிக்கை பண்டைய தமிழ் கவிதை பற்றியது; இவர் அதை ஆங்கிலத்தில் வெளியிடப்பட்ட ஒரு புத்தகமாக உருவாக்கினார். சோவியத்துக்குப் பிந்தைய காலத்தில் தமிழ் மொழியைக் கற்றுக்கொள்வதில் தனது ஆர்வத்தைத் தொடர்ந்தார். தமிழ் மொழியில் சரளமாகப் பேசக்கூடியவராகவும், தமிழ் இலக்கியம் மற்றும் இந்திய கலாச்சாரத்தில் நிபுணராகவும் இருந்தார். உருசியாவின் பல்வேறு பல்கலைக்கழகங்களில் கிட்டத்தட்ட 50 ஆண்டுகள் தமிழ் மொழியைக் கற்பித்தார்.  

துபியான்சுகி நூற்றுக்கும் மேற்பட்ட படைப்புகளை வெளியிட்டார். அவற்றில் பெரும்பாலும் தமிழ் மொழி சார்ந்தவையாகும். பண்டைய சங்க இலக்கியத்தின் சடங்குகள் மற்றும் பழக்கவழக்கங்களைப் பற்றி விவாதித்து, 2000 ஆம் ஆண்டில் ஆரம்பகால தமிழ் கவிதையின் சடங்கு மற்றும் புராண ஆதாரங்கள் என்ற தலைப்பில் ஒரு புத்தகத்தையும் அவர் வெளியிட்டார். ஜெயகாந்தன், சிவத்தம்பி மற்றும் வைரமுத்து உள்ளிட்ட சக தமிழ் அறிஞர்கள் மற்றும் எழுத்தாளர்களுடன் நட்பு கொண்டார். மாநாட்டின் போது, ​​தொல்காப்பியம் சமசுகிருத மூலங்களைச் சார்ந்தது என்ற கூற்றுகளுக்கு எதிராகப் பேசினார். மேலும் இவரது ஆராய்ச்சி அதை ஒரு அசல் படைப்பாகக் காட்டியது என்பதை விளக்கினார்.  

## பழந்தமிழர் ஆய்வு
பழந்தமிழர் கவிதைகள் குறித்து 1970 ஆம் ஆண்டில் *Situation of separation in Old tamil poetry (Mullai theme)* என்ற தலைப்பில் ஆய்வு நடத்தி, முனைவர் பட்டம் பெற்றார். இதற்கு ஆய்வு வழிகாட்டியாக செயல்பட்டவர் முனைவர் யூலியா அலிகாநோவா. தொடர்ந்து நடத்திய இவரது ஆய்வுகள் தொகுக்கப்பட்டு உருசிய மொழியில் நுாலாக, 1989 ஆம் ஆண்டில் வெளியிடப்பட்டது. பின் இது *Ritual and Mythological Source of Early Tamil Poetry* என்ற தலைப்பில் ஆங்கிலத்தில் நுாலாக்கம் பெற்றது. தமிழில், *திணைக்கொள்கை உருவாக்கமும் சடங்கியல் தொன்மவியல் மூலகங்களும்* என்ற தலைப்பில் புத்தகமாக 2024 ஆம் ஆண்டு சனவரி மாதத்தில் வெளியிடப்பட்டுள்ளது. புதுடில்லி சவகர்லால் நேரு பல்கலைக்கழக முனைவர் பட்ட ஆய்வாளர் பு. கமலக்கண்ணன் மொழியாக்கம் செய்துள்ளார்.  

## இறப்பு
துபியான்சுகி மாசுகோவில் கோவிட்-19 சிக்கல்களால் 2020 ஆம் ஆண்டு நவம்பர் மாதம் 18 ஆம் தேதியன்று தனது 79 வயதில் இறந்தார்.
# தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1971- 1972


தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசு மற்றும் பாராட்டுச் சான்றிதழ்கள் வழங்கப்படுகின்றன. 1971 - 1972 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2, 000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1971- 1972 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.  

| வ.எண் | தலைப்பு | நூலின் பெயர் | நூலாசிரியர் | நூல் வெளியீடு |  |
| --- | --- | --- | --- | --- | --- |
| 1 | கவிதை | 1.பாட்டரங்கப் பாடல்கள்
(முதல் பரிசு)
2. வண்ணத் தோகை
(இரண்டாம் பரிசு) | 1. கவிஞர் வாணிதாசன்
2. கவிஞர் கா. வேழவேந்தன் | 1. பாரி நிலையம்,
சென்னை.
2. பூங்கொடி பதிப்பகம்,
சென்னை. |  |
| 2 | நாவல் | 1.சேரன் குலக்கொடி
(முதல் பரிசு)
2. ஆயிரம் வாசல் இதயம்
(முதல் பரிசு)
3. நெஞ்சே நினை
(இரண்டாம் பரிசு) | 1.கோவி மணிசேகரன்
2. தாமரை மணாளன்
3. சுகி சுப்பிரமணியம் | 1.வள்ளுவர் பண்ணை , சென்னை.
2. வானதி பதிப்பகம்,
சென்னை.
3. வாசு வெளியீடு,
சென்னை. |  |
| 3 | மொழி, இலக்கியம் பற்றிய ஆராய்ச்சி நூல்கள் | 1.இலக்கிய அணிகள்
(முதல் பரிசு)
2. பரிபாடல் திறன்
(இரண்டாம் பரிசு) | 1. டாக்டர். சி. பாலசுப்பிரமணியன்
2. டாக்டர். இரா. சாரங்கபாணி | 1. நறுமலர்ப் பதிப்பகம்,
சென்னை.
2. மணிவாசகர் நூலகம்,
சிதம்பரம். |  |
| 4 | பிற மொழிகளில் தமிழ் | சிலம்பம்
(முதல் பரிசு) | சே. டேவிட் மேனுவல் ராசு | சே. டேவிட் மேனுவல் ராசு,
காரைக்குடி. |  |
| 5 | பொறியியல், தொழில்நுட்பவியல் | பற்றவைப்பு
(முதல் பரிசு) | சு. கந்தசாமி | இளங்குமரன் பதிப்பகம்,
சென்னை. |  |
| 6 | மருத்துவம், உடலியல், உணவியல், நல்வாழ்வு | 1.குழந்தையும் வளர்ப்பு முறையும்
(முதல் பரிசு)
2. வாய், பல் மருத்துவம்
(இரண்டாம் பரிசு) | 1. டாக்டர் டி. திருஞானம்
2. டாக்டர்கள். ச. க. கண்ணப்பன்,
மா. வீரையன்,
பு.புட்பராசன்,
இரா. இராசகோபாலன் | 1. நியூ செஞ்சுரி புத்தக நிலையம்,
சென்னை.
2. திருநெல்வேலித் தென்னிந்திய சைவ சித்தாந்த நூற்பதிப்புக் கழகம்,
சென்னை. |  |
| 7 | அளவியல், அறவியல் | நூலகவுணர்வு
(முதல் பரிசு) | வே. தில்லைநாயகம் | பாரி நிலையம்,
சென்னை. |  |
| 8 | கட்டுரை, வாழ்க்கை வரலாறு, சுயசரிதை, பயண நூல்கள் | 1.எனது நாடக வாழ்க்கை
(முதல் பரிசு)
2. இராமலிங்க அடிகள் வரலாறு
(இரண்டாம் பரிசு) | 1. அவ்வை தி. க. சண்முகம்
2. ஊரன் அடிகள் | 1. வானதி பதிப்பகம்,
சென்னை.
2. சமரச சன்மார்க்க ஆராய்ச்சி நிலையம்,
சமயபுரம். |  |
| 9 | வரலாறு, தொல்பொருள் இயல் | 1.இராமநாதபுரம் மாவட்டம்
(முதல் பரிசு)
2. சுதந்திரச் சிந்தனைகள்
(இரண்டாம் பரிசு) | 1. சோமலெ
2. சு. நடராசன் | 1. பாரி நிலையம்,
சென்னை.
2. வானதி பதிப்பகம்,
சென்னை. |  |
| 10 | வேளாண்மை, கால்நடை வளர்ப்பு, கால்நடை மருத்துவம் | 1.தாவர நோய் இயல்
(முதல் பரிசு)
2. வேளாண்மையும் செய்முறைகளும்
(இரண்டாம் பரிசு) | 1. திருமதி. ச. அனந்த கிருட்டிணன்
2. டாக்டர். அ. மரிய குழந்தை,
பெ. வேலுச்சாமி | 1. பாடநூல் நிறுவனம்,
சென்னை.
2. நியூ செஞ்சுரி புத்தக நிலையம்,
சென்னை. |  |
| 11 | குழந்தை இலக்கியம் | 1.கொஞ்சும் குழந்தை
(முதல் பரிசு)
2. அறிவியல் அறிஞர் ரைட் சகோதரர்கள்
(இரண்டாம் பரிசு) | 1. கவிஞர் மீனவன்
2. சந்தான லட்சுமி | 1. வெண்ணிலா மன்றம்,
நாகப்பட்டினம்.
2. பழனியப்பா நூல் வெளியீட்டாளர்,
சென்னை. | } |
# பயணங்கள் முடிவதில்லை



**பயணங்கள் முடிவதில்லை** இயக்குநர் ஆர்.சுந்தர்ராஜன் இயக்கிய தமிழ்த் திரைப்படம். இதில் மோகன், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா. மற்றும் இத்திரைப்படம் வெளியிடப்பட்ட நாள் 26-பிப்ரவரி-1982.  

## விருதுகள்
### தென்னிந்திய பிலிம்பேர் விருதுகள்
- சிறந்த தமிழ் நடிகருக்கான பிலிம்பேர் விருது - மோகன்
- சிறந்த நடிகைக்கான பிலிம்பேர் விருது - தமிழ் - பூர்ணிமா பாக்கியராஜ்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை முத்துலிங்கம், கங்கை அமரன், வைரமுத்து ஆகியோர் இயற்றியுள்ளனர்.  
| **வரிசை எண்.** | **பாடல்** | **பாடகர்(கள்)** | **வரிகள்** | **நீளம் (நிமிட: நொடிகள்)** |  |
| --- | --- | --- | --- | --- | --- |
| 1 | ஹே ஆத்தா | எஸ். பி. பாலசுப்பிரமணியம் | கங்கை அமரன் | 04:34 |  |
| 2 | இளைய நிலா | எஸ். பி. பாலசுப்பிரமணியம் | வைரமுத்து | 04:40 |  |
| 3 | மணியோசை கேட்டு ௭ழுந்து | எஸ். பி. பாலசுப்பிரமணியம், எஸ். ஜானகி | முத்துலிங்கம் | 04:38 |  |
| 4 | முதல் முதல் ராகதீபம் | எஸ். பி. பாலசுப்பிரமணியம் | 04:25 |  |  |
| 5 | சாலையோரம் சோலையொன்று | எஸ். பி. பாலசுப்பிரமணியம், எஸ். ஜானகி | வைரமுத்து | 04:32 |  |
| 6 | தோக இளமயில் ஆடிவருகுது | எஸ். பி. பாலசுப்பிரமணியம் | 03:39 |  |  |
| 7 | வைகறையில் வைகைக் கரையில் | எஸ். பி. பாலசுப்பிரமணியம் | கங்கை அமரன் | 04:30 | } |
# சிட்டி லைட்சு



சிட்டி லைட்சு (City Lights) 1931ஆம் ஆண்டு வெளிவந்த அமெரிக்க கருப்பு வெள்ளை பேசும் திரைப்படம். இத்திரைப்படத்தினை எழுதி இயக்கி கதை நாயகனாக நடித்தவர் சார்லி சாப்ளின். பெரு நகரத்தில் நாடோடியாக திரியும் சாப்ளின் ஒரு பார்வையற்ற பெண்ணின் மீது காதல் கொள்கிறார். தான் ஒரு செல்வந்தர் என நம்பும் அப்பெண்ணின் கண் பார்வை சிகிச்சைக்காக ஒரு கட்டத்தில் சாப்ளின் சிறைச் செல்ல நேரிடுகிறது. சிறையிலிருந்து வெளிவரும் சாப்ளினை அப்பெண் அடையாளம் கண்டுகொண்டாளா? என்பது கதையின் நெகிழ்ச்சியான முடிவு.  

சாப்ளினை ஒரு தேர்ந்த நடிகராக வெளிக்காட்டிய இப்படம் இரண்டு ஆண்டு படப்பிடிப்புகளுக்கு பின் 1931இல் வெளிவந்து விமர்சகர்களின் பரவலான பாராட்டுதல்களைப் பெற்றது. காலத்தால் அழியாத காட்சிகளைக் கொண்டு முழுமையான நகைச்சுவை படமாக இருந்தபோதிலும் ஒரு சிறந்த காதல் திரைப்படமாகவும் கொண்டாடப்படுகிறது.
# அடுத்த வாரிசு



**அடுத்த வாரிசு** (*Adutha Varisu*) இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் ரஜினிகாந்த், ஸ்ரீதேவி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 07-சூலை-1983.  
## கதை
இழந்த வாரிசு சிம்மாசனத்தில் ஆள்மாறாட்டம் செய்ய ஒரு பெண்ணைக் கண்டுபிடிப்பதற்காக ஒரு சிறிய நேர பவுண்டரி வேட்டைக்காரன் கண்ணன், ஒரு அரச ஜமீனின் வக்கிர உறுப்பினர்களால் பட்டியலிடப்பட்டார், இதனால் அவர்கள் ஜமீனின் செல்வத்தை அபகரிக்க முடியும். கண்ணன் ஒரு நாடோடிப் பெண்ணான வள்ளியைக் கண்டுபிடித்து, சரியான முறையில் செயல்பட அவளுக்குப் பயிற்சியளித்து, இழந்த வாரிசாக ஜமீனின் தலையில், ராணி அம்மா ராஜலட்சுமிக்கு அறிமுகப்படுத்தப்படுகிறார், அவர் இழந்த வாரிசின் பாட்டி. இருப்பினும், வள்ளி உண்மையிலேயே இழந்த வாரிசு என்று வள்ளியின் வளர்ப்பு பெற்றோரிடமிருந்து அறிந்ததும், அவளையும் ராணி அம்மாவையும் வக்கிர குலத்திலிருந்து பாதுகாக்க அவர் புறப்படுகிறார்.  

## நடிகர்கள்
- ரஜினிகாந்த்- கண்ணன்
- ஸ்ரீதேவி- இராதா
- ஜெய்சங்கர்- இரத்னகுமார்
- சோ ராமசாமி- இராமண்ணா
- எஸ் வரலக்ஷ்மி- இராணி அம்மா
- வசந்தா- இரத்னகுமாரின் மனைவி
- இரவீந்திரன்- பிரதாப்
- சில்க் ஸ்மிதா- உஷா
- செந்தாமரை திவான்
- வி. கே. ராமசாமி - வள்ளியின் வளர்ப்புத் தந்தை
- மனோரமா - வள்ளியின் வளர்ப்புத் தாய்
- வி கோபாலகிருஷ்ணன்- விஜய்
- சி.எல் ஆனந்தன்- வீராயன்
- எஸ்.வி.ராமதாஸ்- முத்துக்கருப்பன்
- எஸ். எஸ். சந்திரன் கண்ணனின் சகா
- எல். ஐ. சி. நரசிம்மன்- சுந்தரம்
- எஸ்.ஆர்.வீரராகவன்- கௌதம்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.
# புனலாடல்



**புனலாடல்** உலகெங்கும் நிகழும் விளையாட்டுகளில் ஒன்று. புனல் என்பது ஓடும் நீர். அது நன்னீர். கடல் போன்று உவர்நீர் அன்று. எனவே இதனை ஆற்றுநீர் விளையாட்டு எனலாம். அருவியாடலும் இதனுள் அடங்கும். புனலாடல் பற்றிச் சங்ககால நூல்களில் பல பாடல்கள் விரிவாகச் சொல்கின்றன.  

அவற்றுள் சில:  

அருவியில் மகளிர் தோழியரோடு ஆடுதல், சுனையில் ஆடுதல், ஆடவர் மகளிரொடு சேர்ந்து ஆடுதல், ஒருவன் தன் மனைவியோடும் விரும்பிய ஒருத்தியோடும் ஆடுதல் உண்டு.  

இந்த விளையாட்டு ஆடுதல், பாய்தல் என்னும் வினைச்சொற்களால் குறிப்பிடப்படுவதிலிருந்து இதன் விளையாட்டுப் பாங்கை உணரமுடியும். அணிகலன்களைக் கழற்றி வைத்துவிட்டு ஆடினர். கடலில் ஆடிய பின்னர் உடல் அழுக்கு நீங்கப் புனலாடினர். காவிரியாற்றுக் கழார்த் துறையில் நடந்த நீச்சல் நடனம் குறிப்பிடத்தக்க ஒன்று. வெண்மணி, தேனூர் துறைகளிலும் புனல் விளையாட்டு நிகழ்ந்த்து. வைகையாற்றுப் புது வெள்ளத்தில் நடந்த புனல் விளையாட்டுப் பற்றிப் பரிபாடல் விரிவாகச் சொல்கிறது.  

## அடிக்குறிப்பு
# இந்திய ஆற்றல் கொள்கை

11800 மெகாவாட் மின்சார உற்பத்தித் திறன் கொண்ட இந்தியா உலகளவில் ஐந்தாவது இடத்தில் உள்ளது தமிழ்நாடு கயத்தாறில் உள்ள ஓர் காற்றுப் பண்ணை.]]  
உள்ளதொரு நிலக்கரிச் சுரங்கம்.]]  

**இந்திய ஆற்றல் கொள்கை** (*energy policy of India*) வளர்ந்துவரும் மின் பற்றாக்குறையை எதிர்கொள்ளும் வகையிலும் மாற்று ஆற்றல் மூலங்களை வளர்க்கும் வகையிலும் வரையறுக்கப்படுகிறது. குறிப்பாக அணு ஆற்றல், சூரிய ஆற்றல் மற்றும் காற்று ஆற்றலைப் பயன்படுத்தி மின்சாரம் உற்பத்தி செய்வதற்கான முனைவுகள் ஊக்குவிக்கப்படுகின்றன.  

இந்தியாவின் மின்சார உற்பத்தியில் ஏறத்தாழ 70% புதைபடிவ எரிபொருட்களிலிருந்து பெறப்படுகிறது; இதில் நிலக்கரி 40% ஆக முன்னிலையிலும் அடுத்ததாக பாறை எண்ணெய் 24%ஆகவும் இயற்கை எரிவளி 6% ஆகவும் உள்ளன. இந்தியாவின் மின்சார உற்பத்தியின் வளர்ச்சி உள்நாட்டு நிலக்கரித் தட்டுப்பாட்டால் தடைபட்டுள்ளது. இதனால் 2010இல் மின் உற்பத்திக்கான இந்தியாவின் நிலக்கரி இறக்குமதி 18%ஆக உயர்ந்துள்ளது.  

விரைவாக வளர்ந்துவரும் இந்தியப் பொருளாதாரத்தின் மின்தேவையை சந்திக்க ஆற்றல் துறையில் பெரும் முதலீடுகளை மேற்கொள்ள வேண்டியுள்ளதால் உலகளாவிய ஆற்றல் தேவையில் இரண்டாம் பெரும் சந்தையாக உள்ளது. உலகளாவிய மின் உற்பத்தி வளர்ச்சியில் இந்தியாவின் பங்கு 18%ஆக உள்ளது. 2022இல் 20 கிலோவாட் சூரிய மின் உற்பத்தித் திறனை நிறுவ திட்டமிடப்பட்டுள்ளது. நாட்டில் ஐந்து அணு மின் நிலையங்கள் கட்டமைக்கப்பட்டு வருகின்றன.2025க்குள் மேலும் 18 அணு மின் நிலையங்கள் கட்டப்பட உள்ளன.  

## இந்தியாவில் ஆற்றல் வளங்கள்

**மொத்த நிறுவப்பட்ட திறனளவு (சூன் 2015)**  
| 61.51 |  |  |
| --- | --- | --- |
| **மொத்தம்** | **267,637.35** | } |

| துறை | மொத்த திறனளவு (MW) | விழுக்காடு |  |
| --- | --- | --- | --- |
| **மொத்தம்** | **267,637.35** | . | } |

## சான்றுகோள்கள்
# எஸ். சௌம்யா



**சௌம்யா** (பி. ஏப்ரல் 16, 1969) தமிழகத்தைச் சேர்ந்த கருநாடக இசைப் பாடகர் ஆவார்.  

## ஆரம்ப கால வாழ்க்கை
இவர் முதலில் தனது தந்தை ஸ்ரீநிவாசனிடமிருந்து ஆரம்பகால இசைப் பயிற்சி பெற்றார். தொடர்ந்து எஸ். இராமநாதனிடமும், டி. முக்தாவிடமும் இசை பயின்றார்.  

## கலை வாழ்க்கை
வேதியியல் பட்டதாரியான இவர், 'இந்திய இசையில்' முதுகலைப் பட்டம் பெற்றுள்ளார்.  

உலகம் முழுவதும் பயணித்து இசை நிகழ்ச்சிகளில் பாடுகிறார்; இசை பற்றிய சொற்பொழிவுகள், பட்டறை, கற்பித்தல் நிகழ்த்தி வருகிறார். இவர் அமெரிக்க ஐக்கிய நாடு, ஐக்கிய இராச்சியம், பிரான்சு, கனடா, ஆஸ்திரேலியா, ஆங்காங், சிங்கப்பூர், நியூசிலாந்து, இலங்கை, மலேசியா, ஓமன் ஆகிய நாடுகளுக்கு சென்றுள்ளார்.  

## விருதுகள்
- இசைப் பேரொளி, 1996; வழங்கியது: கார்த்திக் பைன் ஆர்ட்ஸ்
- யுவ கலா பாரதி, 1990; வழங்கியது: பாரத் கலாச்சார்
- நாத ஒலி, 2001; வழங்கியது: நாத இன்பம்
- எம். எல். வி. விருது (சிறந்த இளம் பாடகர்), 1986; வழங்கியது: மியூசிக் அகாதெமி, சென்னை
- டி. கே. பட்டம்மாள் விருது, 1988; வழங்கியது: மியூசிக் அகாதெமி, சென்னை
- அரியக்குடி அறக்கட்டளை விருது, 1996; வழங்கியது: மியூசிக் அகாதெமி, சென்னை
- சிறந்த பெண் பாடகர் (வளர்ந்த கலைஞர்), 2000; வழங்கியது: மியூசிக் அகாதெமி, சென்னை
- சிறந்த பெண் பாடகர் (வளர்ந்த கலைஞர்), 2001; வழங்கியது: மியூசிக் அகாதெமி, சென்னை
- சங்கீத சூடாமணி விருது, 2010 வழங்கியது: ஸ்ரீ கிருஷ்ண கான சபா, சென்னை
# ஒரு நடுப்பகல் மரணம் (புதினம்)



**ஒரு நடுப்பகல் மரணம்**, சுஜாதாவால் குங்குமம் இதழில் எழுதப்பட்டுத் தொடர்கதையாக வெளிவந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.  

## கதைக் கரு
திருமணமாகி இரண்டே நாளில் தேனிலவு சென்ற இடத்தில் கொலை செய்யப்படுகிறார் புது மாப்பிள்ளை. அவரைக் கொன்றது யார், அதன் காரணம் என்ன? கண்டறியாமல் விடுவதில்லை என்று தீர்மானம் செய்கிறாள் கொல்லப்பட்டவரின் மனைவி. போலீஸ் அதிகாரிகளும் கொலையாளியைக் கண்டறிய முயற்சி செய்கிறார்கள். கொலை செய்தவன் யார் என்பது வெளிப்பட்டதா என்று செல்லும் கதை.  

## கதை மாந்தர்கள்
- மாதவராவ்
- கோபிநாத்
- கிருஷ்ணமூர்த்தி
- உமா
- மணி
- திவ்யா
- ஆனந்த்
- ராகேஷ்
- இந்தர்ஜித்
- ராமகிருஷ்ணன் மற்றும் பலர்.
# இரா. மணியன்


**இரா. மணியன்** (பிறப்பு: சூன் 1, 1963) என்பவர் ஒரு தமிழக எழுத்தாளர். நாகப்பட்டினம் மாவட்டம், நத்தம் எனும் கிராமத்தில் பிறந்தவர். மணலி தமிழ்க் கல்லூரி, சர். தியாகராயர் கல்லூரி, கரந்தைப் புலவர் கல்லூரி, ந.மு. வேங்கடசாமி நாட்டார் கல்லூரி ஆகியவற்றில் பணியாற்றி ஓய்வு பெற்றார். இவர் அண்ணா பேரவை, வ.உ.சி. வரலாறு எனப் பல நூல்களை எழுதியுள்ளார். இவர் தமிழ்நாடு அரசின் பாரதியார் விருது பெற்றுள்ளார். இவருடைய *"பெரியார் காவியம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மரபுக்கவிதை வகைப்பாட்டில் பரிசு பெற்றிருக்கிறது.
# கவிமுகில்

**கவிமுகில்** ( *Kavimukil*, பிறப்பு: சூன் 16, 1968) தமிழக் கவிஞர் மற்றும் எழுத்தாளர் ஆவார். ` இவர் எழுதிய "பூட்டாங்கயிறு" எனும் புதுக்கவிதை நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதுக்கவிதை வகைப்பாட்டில் பரிசு பெற்றிருக்கிறது.  

## வாழ்க்கைக் குறிப்பு
இவர் தமிழ்நாடு மாநிலம் தஞ்சாவூர் மாவட்டம், ஒரத்தநாடு வட்டம் இராகவம்பாள்புரம் ஊராட்சியில் உள்ள ஆர்சுத்திப்பட்டில் பாவாடை - ரூபாவதி ஆகியோருக்கு மூன்றாவது மகனாக பிறந்தார். இவரின் இயற்பெயர் பா.சக்திவேல் என்பதாகும். சென்னைப் பல்கலைகழகத்தில் இளங்கலைத் தமிழ் பயின்றார்.  

## படைப்புகள்

### **கவிதைத் தொகுப்புகள்**

- கவிமுகில் கவிதைகள் - 1
- சூரியத் துளிகள்
- சின்ன உளிகள்
- குப்பைகள்
- ஆர்சுத்திப்பட்டு
- மோட்டுவளை
- பூட்டாங்கயிறு
- சுருக்குப்பை
- சொக்கப்பனை
- காலச் சப்பரம்
- கவிமுகில் கவிதைகள் - 2
- கவிமுகில் கவிதைகள் - 3
- தீக்கொழுந்துத் தேனருவி
- வானவில்லின் எட்டாவது நிறம்
- மௌனம் கலைத்த வினாக்கள்
- கல் பொரு சிறுநுரை
- மரத்தை உலுக்கிய பறவைகள் (படமும் கவிதையும்)

### உரைநடை

- கார் காலம்
- எதிரே உன் ஏணி

### புதினம்

- முச்சந்தி
- வெள்ளாவி
# சாம்பல் தகைவிலான்


**சாம்பல் தகைவிலான்** (Ashy Woodswallow, *Artamus fuscus*) என்பது தெற்கு ஆசியாவில் காணப்படும் தகைவிலான் வகை பறவையாகும். ஏனைய தகைவிலான் பறவைகள் போன்று இது குறுகிய வளைந்த அலகினையும், சிறிய, சதுரமான வாலையும் நீண்ட சிறகினையும் கொண்டது. இது கம்பிகள், உயர் மின்கம்பிகள், உயரமான பட்டுப்போன மரங்கள், அல்லது உயரமான பனை வகை மரங்களில் கூட்டமான காணப்படும்.  

## விளக்கம்
)]]  
சாம்பல் தகைவிலான் கொண்டைக்குருவியை விடச் சற்றுப் பருத்த தோற்றம் கொண்டதாக சுமார் 18 செ. மீ. நீளமாக இருக்கும். இதன் அலகு நீலந்தோய்ந்த சாம்பல் நிறத்திலும், விழிப்படலம் பழுப்பு நிறத்திலும், கால்கள் சிலேட் நிறத்திலும் இருக்கும். இதன் உடலின் மேற்பகுதி சிலேட் சாம்பல் நிறமாகவும், பிட்டம் வெளுத்தும், மார்பும் வயிறும் வைன் நிறம் தோய்ந்த சாம்பல் நிறமாக இருக்கும். வாலடியும், வாலடிப்போர்வை இறகுகளும் சாம்பல் நிறந்தோய்ந்த வெண்மையாக இருக்கும்.  

## பரவல்
இந்தியத் துணைக்கண்டத்தின் பெரும்பகுதி (வடமேற்குப் பகுதி நீங்கலாக), தெற்கே இலங்கை வரை; கிழக்கே மியன்மார், தென்/தென்கிழக்கு சீனா (ஹைனான் உட்பட) வரை; தாய்லாந்து, இந்தோசீனா வரையிலுள்ள பகுதிகள்.  

## வாழ்விடம்
மரங்களடர்ந்த. திறந்த வெளிகள், குறிப்பாகப் பனை மரங்களுள்ள வெளிகள்; வேளாண்மை செய்யும் பகுதிகள்; 2100 மீட்டர் வரை காணப்படும்.  

## இனப்பெருக்கம்
**இனப்பெருக்கக் காலம்**: மார்ச்சு முதல் சூலை வரை;  

**கூடு**: சல்லிவேர்கள், நார்ப்பொருள்களால் ஆன ஆழம் அதிகமில்லாத கிண்ணம். பனையின் நடுமரத்திலிருந்து மட்டை பிரியும் இடத்தில், தரையிலிருந்து ஏறக்குறைய 12 மீ உயரம் வரையில், கூடு கட்டும். உயர் மின்னழுத்தக் கோபுரங்களிலும் கூடு வைக்கும். ஓர் ஈட்டில் 2 முதல் 2 முட்டைகள் வரை இடும்.
# அரசவால் ஈபிடிப்பான்


**இந்திய அரசவால் ஈபிடிப்பான்** (*Indian paradise flycatcher*) அல்லது **வேதிவால் குருவி** (*Terpsiphone paradisi*) என்பது நடுத்தர அளவிலான ஆசியாவைத் தாயகமாகக் கொண்ட பறவையாகும். ஆண் பறவை நீளமான வாலுடன் காணப்படும். இவற்றில் சில கருப்பு மற்றும் செந்நிற இறகுகளுடனும், சில வெண்நிற சிறகுடனும் காணப்படும். பெண் பறவைகள் குறுகிய வாலுடனும் செந்நிற இறக்கைகளுடனும் கருப்பு நிற தலையுடனும் காணப்படும். இவை பூச்சிகளை அடர்த்தியான மரங்களின் கீழே பறக்கும்போது பிடித்து உண்ணும். இப்பறவை மத்தியப் பிரதேச மாநிலப்பறவையாகும்.  

## பரவலும் வாழிடமும்
இந்திய அரசவால் ஈபிடிப்பான் புலம்பெயரும் பறவையாகும். இவை வெப்பமண்டல ஆசியாவில் குளிர்காலத்தை செலவிடுகிறது. தென்னிந்தியா மற்றும் இலங்கையில், இனப்பெருக்கம் செய்கின்றன.  
மத்திய ஆசியாவிலிருந்து தென்கிழக்கு சீனா, நேபாளம், இந்தியா முழுவதும் மற்றும் இலங்கை மற்றும் மியான்மர் வரை அடர்ந்த காடுகள் மற்றும் நன்கு மரங்கள் நிறைந்த வாழ்விடங்களில் இந்திய அரசவால் ஈபிடிப்பான் பறவைகள் வாழ்கின்றன.  

## படத்தொகுப்பு
# சா. பாலுச்சாமி

**சா. பாலுச்சாமி** (பிறப்பு: சூன் 16, 1958) என்பவர் ஒரு தமிழக எழுத்தாளர். சென்னை பல்கலைக்கழகத்தில் முனைவர் பட்டம் பெற்ற இவர் சென்னை, தாம்பரம் கிறித்தவக் கல்லூரியில் தமிழ்த் துறை இணைப் பேராசிரியராகப் பணியாற்றி வருகிறார். மாரிக்கால இரவுகள், மிளகுக் கொடிகள் போன்ற நூல்களை எழுதியிருக்கும் இவர் எழுதிய *”அர்ச்சுனன் தபசு (மாமல்லபுரத்தின் இணையச் சிற்பம்)”* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில்நுண்கலைகள் வகைப்பாட்டில் பரிசு பெற்றிருக்கிறது.  

## ஆதாரம்
# சி. செந்தமிழ்ச்சேய்

**சி. செந்தமிழ்ச்சேய்** (பிறப்பு: சூலை 14, 1941) ஒரு தமிழக எழுத்தாளர். விழுப்புரம் மாவட்டம் அரசூரில் பிறந்த இவர் தமிழ்நாடு மின்வாரியத்தில் மேற்பார்வைப் பொறியாளராகப் பணியாற்றி ஓய்வு பெற்ற இவர் சோலை மலர் எனும் கவிதை நூல் உட்பட ஏழு நூல்களை எழுதியுள்ளார். நாடகக் காப்பியம் படைத்துள்ளார். இவர் எழுதிய *"செம்பியன் தமிழவேள்"* எனும் நாடக நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாடக வகைப்பாட்டில் பரிசு பெற்றிருக்கிறது.  

## ஆதாரம்
# கு. வெ. கி. ஆசான்

**கு. வெ. கி. ஆசான்** (பிறப்பு: டிசம்பர், 1935) என்பவர் ஒரு தமிழக எழுத்தாளர். கு. வெ. கிருஷ்ணசாமி எனும் இயற்பெயர் கொண்ட இவர் பொருளாதாரம், அரசியல், வரலாறு ஆகிய துறைகளில் முதுகலைப் பட்டம் பெற்றவர். சட்டம் படித்தவர். பெரியாரியல் கல்லூரியில் முதல்வராகப் பணியாற்றிய இவர் மொழி உரிமை, வருண சாதி உருவாக்கம் உட்பட 11 நூல்களை எழுதியிருக்கிறார். பெரியார் பேருரையாளர் எனும் பட்டத்தைப் பெற்றிருக்கும் இவர் தமிழாக்கம் செய்த *"கடவுள் ஒரு பொய் நம்பிக்கை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் பிற மொழிகளிலிருந்து தமிழாக்கம் செய்யப்படும் நூல்கள் வகைப்பாட்டில் பரிசு பெற்றிருக்கிறது.  

## ஆதாரம்
# கருப்புத் தலை சின்னான்


**கருப்புத் தலை சின்னான்** (Black-headed Bulbul, *Pycnonotus atriceps*) என்பது மரங்களை அண்டி வாழும் சின்னான் குடும்ப பறவையாகும். இது தென்கிழக்காசிய காடுகளில் காணப்படும். இது அதிகமாக ஒலிவ மஞ்சல் இறகுடன் பளபளப்பான நீல-கருப்பு தலையினைக் கொண்டு காணப்படும்.  

கருப்புத் தலை சின்னான் சிறிய பழங்களையும் பூச்சிகளையும் உணவாகக் கொள்ளும். இது 6-8 பறவைகளைக் கொண்ட சிறிய கூட்டமாகக் காணப்படும்.
# ந. க. மங்கள முருகேசன்

**ந. க. மங்கள முருகேசன்** என்பவர் ஒரு தமிழக எழுத்தாளர். கல்லூரி மற்றும் பல்கலைக்கழகங்களில் 36 ஆண்டுகள் பேராசிரியராகப் பணியாற்றிய இவர் இரண்டு முனைவர் பட்டங்களைப் பெற்றுள்ளார். தமிழில் வெளியாகும் பல்வேறு இதழ்களில் துணுக்குகள், பேட்டிக் கட்டுரைகள் எழுதியிருக்கிறார். இவர் 150க்கும் அதிகமான நூல்களை எழுதியிருக்கிறார்.  

## தமிழ்நாடு அரசின் சிறந்த நூலாசிரியர் விருது

இவர் எழுதிய இரண்டு நூல்களுக்கு தமிழ்நாடு அரசின் சிறந்த நூலுக்கான பரிசு கிடைத்துள்ளது.  

1. இவர் எழுதிய *"சுற்றுச்சூழல் பாதுகாப்பு"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டில் பரிசு பெற்றிருக்கிறது.
1. இவர் எழுதிய *"தொண்டில் உயர்ந்த தூயவர் அன்னை ஈ.வெ.ரா. மணியம்மையார்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் வாழ்க்கை வரலாறு வகைப்பாட்டில் பரிசு பெற்றிருக்கிறது.

## ஆதாரம்
# ஆர். வி. ஜெபா ராசசேகர்


**ஆர். வி. ஜெபா ராசசேகர்** என்பவர் ஒரு தமிழக எழுத்தாளர். கன்னியாகுமரி மாவட்டம் விளாகம் எனும் சிற்றூரில் பிறந்த இவர் மேலூர் அரசுக் கலைக்கல்லூரியில் இயற்பியல் துறையில் உதவிப் பேராசிரியராகப் பணியாற்றி வருகிறார். சூரிய ஆற்றல் மற்றும் சுற்றுச்சூழல் ஆய்வுகளை மேற்கொண்டு வரும் இவர் பல பன்னாட்டுக் கருத்தரங்குகளில் கலந்து கொண்டு உரையாற்றியுள்ளார். இவர் எழுதிய *"காற்று மாசுக்கட்டுப்பாடு மற்றும் மாசுக்கட்டுப்பாடு"* எனும் நூல் 2008 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டிலும், *"வளமிகு சூரிய ஆற்றல் இயற்பியல்"* எனும் நூல் 2009 ஆம் ஆண்டிற்கான சிறந்த நூல்களில் இயற்பியல் வகைப்பாட்டிலும் பரிசு பெற்றிருக்கின்றன.
# க. திருநாவுக்கரசு



**க. திருநாவுக்கரசு** என்பவர் ஒரு தமிழக எழுத்தாளர். இவர் தொடருந்துப் பாதுகாப்புப் படையில் சேர்ந்து இந்திய - சீனப் போரின் போது எல்லைப் பகுதியில் பணியாற்றியவர். சொந்த அச்சகம் ஒன்றை நிறுவி நக்கீரன், நம்நாடு பேசுகிறது போன்ற இதழ்களை சொந்தமாக நடத்திய இவர் ஈழப் பிரச்சனைகளுக்காகப் பல முறை சிறை சென்றிருக்கிறார். முரசொலி நாளேட்டின் செய்தி ஆசிரியராகவும், கட்டுரை ஆசிரியராகவும் பணியாற்றியவர். தமிழ்நாடு அரசின் திரு. வி. க. விருது , ஆழ்வார்கள் மையத்தின் தமிழறிஞர் விருது போன்றவைகளைப் பெற்றிருக்கிறார். இவர் எழுதிய "நீதிக்கட்சி வரலாறு" எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாட்டு வரலாறு வகைப்பாட்டில் பரிசு பெற்றிருக்கிறது.  

## கலைமாமணி விருது

தமிழ்நாடு அரசின் கலை பண்பாட்டுத் துறையால் வழங்கப்பட்டு வரும் கலைமாமணி விருதுக்கு, இயல் பிரிவில் 2021 ஆண்டுக்கு இவர் தேர்வு செய்யப்பட்டிருக்கிறார்.